[Изпълнителна агенция "Морска администрация"](https://iisda.government.bg/no_frame/ras/adm_structures/organigram/728)

**АУ: *1264* : Извършване оценка на сигурността и изработване на план за сигурност на пристанище или терминал**

* **Правно основание за предоставянето на административната услуга:**
* Закон за морските пространства, вътрешните водни пътища и пристанищата на Република България (ЗМПВВППРБ), както е изменен – чл. 60а;
* НАРЕДБА за условията и реда за постигане сигурността на корабите, пристанищата и пристанищните райони, приета с ПМС № 374 от 25.11.2014 г., както е изменена – чл 1.
* **Орган по предоставянето на административната услуга:**
* Оценката на сигурността на пристанището се изготвя от Изпълнителна агенция "Морска администрация" съвместно с експерти в съответната област от Министерството на вътрешните работи, а когато пристанището е определено за стратегически обект, с акт на Министерския съвет – съвместно с експерти в съответната област на Държавна агенция "Национална сигурност" или от призната организация по сигурността.
* **Срок за предоставяне на административната услуга:**
* 30 дни
* **Орган, осъществяващ контрол върху дейността на органа по предоставянето на услугата:**
* Изпълнителния директор на ИА „Морска администрация”
* **Електронен адрес, на който се предоставя услугата:**
* <https://egov.bg/wps/portal/egov/dostavchitsi%20na%20uslugi/izpalnitelni%20agentsii/uslugi-145/1264?cP=1>
* **Електронен адрес за предложения:**
* [bma@marad.bg/](https://www.marad.bg/)
* **Административни звена, в които се подават документите и се получава информация за хода на преписката**:**:**

Центровете за административно обслужване в **д**ирекции “Морска администрация – Бургас, Варна“ и дирекция „ППУ” - София.

* гр. София, п.к. 1000, ул. „Дякон Игнатий“ № 9, тел. 0700 10 145. Стандартно работно време, с непрекъснат режим на работа: понеделник-петък от 09:00 до 17:30, email: bma@marad.bg;
* гр. Варна, п.к. 9000, бул. „Приморски“ № 5, тел. 0700 10 145 Стандартно работно време, с непрекъснат режим на работа: понеделник-петък от 09:00 до 17:30, email: hm\_vn@marad.bg;
* гр. Бургас, п.к. 8000, ул. „Княз Ал. Батенберг“ № 3, тел. 0700 10 145. Стандартно работно време, с непрекъснат режим на работа: понеделник-петък от 09:00 до 17:30, email: hm\_bs@marad.bg;

**⁕ Обаждането по телефон се таксува съгласно личния Ви тарифен план.**

* **Необходими условия и документи, за да ползвате услугата:**
* За изготвяне на оценка и план за сигурността на пристанище, пристанищният оператор подава заявлениедо изпълнителния директор на Изпълнителна агенция "Морска администрация" чрез съответната териториална дирекция „Морска администрация” в Бургас и Варна**,** в съответствие с чл. 67, ал. 2 от Наредбата за условията и реда за постигане сигурността на корабите, пристанищата и пристанищните райони, както е изменена.
* За изготвяне на план за сигурността на пристанище, пристанищният оператор подава заявлениедо изпълнителния директор на Изпълнителна агенция "Морска администрация" чрез съответната териториална дирекция „Морска администрация” в Бургас и Варна**,** в съответствие с чл. 72, ал. 2 от Наредба за условията и реда за постигане сигурността на корабите, пристанищата и пристанищните райони, както е изменена.
* Когато оценката или плана за сигурност по т. 1 и т. 2 е изготвена/изготвен от призната организация по сигурността, тя/той се одобрява от изпълнителния директор на Изпълнителна агенция "Морска администрация", чрез подаване на Заявление до изпълнителния директор на ИА „Морска админисгтрация” чрез дирекция „Морска администрация – Бургас” или дирекция „Морска администрация – Варна” на основание съответно чл. 67, ал. 3, когато се отнася за оценката за сигурност и чл. 72, ал. 3 , когато се отнася за план за сигурност от Наредбата за условията и реда за постигане сигурността на корабите, пристанищата и пристанищните райони – както са изменени .
* **Подайте необходимите документи лично, чрез упълномощено лице (с нотариално заверено пълномощно), по куриер или електронен път, при спазване на изискванията на Наредбата за общите изисквания към информационните системи, регистрите и електронните административни услуги.**
* **Начин на получаване на резултата от услугата:**
* В офиса където се предоставя услугата
* На посочен от заявителя на услугата адрес чрез лицензиран пощенски оператор.
* **Такси за услугата:** Заплащането на таксите е по банков път или на ПОС терминал на центъра за административно обслужване. Съгласно Тарифа № 5 на МТС, както е изменена.
* **Чл. 83ж.** (1) За извършване на оценка на сигурността на пристанище и изготвяне на план за сигурност на пристанище се събира такса в размер 1600 лв.

(2) За извършване на оценка на сигурността на пристанище с цел актуализиране на плана за сигурност и за изготвяне на актуализиран план за сигурност на пристанище се събира 50 на сто от таксата по ал. 1.

* **Чл. 83з.** За одобряване на оценка на сигурността на пристанище, направена от призната организация по сигурността, или на план за сигурност на пристанище, изготвен от такава организация, се събира такса в размер 742 лв.

**Забележка:** *Към момента извършването на административните услуги „Извършване оценка на сигурността и изработване на план за сигурност на пристанище или терминал” и „Одобряване на оценка на сигурността или на план за сигурност, изготвени от призната организация” са обединени и се извършват едновременно в рамките на настоящата услуга като се подават указаните документи и се заплаща единна такса на услугата.*